സെപ്റ്റംബറില് മാത്രം ഫേസ്ബുക്ക് നീക്കം ചെയ്തത് 3 കോടി വിവാദ പോസ്റ്റുകള് ഇന്ത്യയില് ഐടി നിയമം കര്ശനമാക്കിയതോടെ ഐടി ഭീമന്മാര് മുട്ടുമടക്കി. ഇതോടെ സമൂഹ മാദ്ധ്യമങ്ങളിലെ വിവാദ പോസ്റ്റുകള് നീക്കം ചെയ്യുന്നതിന്റെ എണ്ണവും കൂടിയതായാണ് റിപ്പോര്ട്ട്. പുറത്തുവന്നിരിക്കുന്ന പുതിയ റിപ്പോര്ട്ടുകള് പ്രകാരം ഫേസ്ബുക്കിന്റെ വിവിധ സേവനങ്ങളില് നിന്നായി ഏകദേശം മൂന്നു കോടി പോസ്റ്റുകളാണ് സെപ്റ്റംബറില് മാത്രം നീക്കിയത്. 2021 ലെ ഇന്ഫര്മേഷന് ടെക്നോളജി റൂള്സിന് അനുസൃതമായി ഫേസ്ബുക്കിനുള്ള 10 പോളിസികളിലായി 2.69 കോടി ഉള്ളടക്കങ്ങളും ഇന്സ്റ്റഗ്രാമിനായുള്ള 9 പോളിസികളിലായി 32 ലക്ഷത്തിലധികം ഉള്ളടക്കങ്ങളും നീക്കിയതായി പ്രതിമാസ റിപ്പോര്ട്ടില് പറയുന്നുണ്ട്. Also read ടി20 ലോകകപ്പ് : ഇന്ത്യ ഇന്ന് സ്കോട്ട്ലന്ഡിനെ നേരിടും ഇന്ത്യക്കെതിരായ ടെസ്റ്റില് നാല് സ്പിന്നര്മാരുമായി ന്യൂസീലന്ഡ് ശ്രീനഗര് ഷാര്ജ വിമാനത്തിന് വ്യോമപാത അനുവദിക്കണമെന്ന് പാക്കിസ്ഥാനോട് ഇന്ത്യ കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കമ്ബനിയുടെ ഓട്ടമേറ്റഡ് ടൂളുകള് ഉപയോഗിച്ചാണ് ഭൂരിഭാഗം ഉള്ളടക്കങ്ങളും നീക്കിയത്. ഇതിന്റെ ഡേറ്റയും ഉപഭോക്തൃ പരാതികളുടെയും സ്വീകരിച്ച നടപടികളുടെയും വിശദാംശങ്ങളും പ്രതിമാസ റിപ്പോര്ട്ടിലുണ്ടെന്നും ഫേസ്ബുക്ക് വക്താവ് പ്രസ്താവനയില് പറഞ്ഞു. രാജ്യത്തെ ഐടി നിയമങ്ങള്ക്ക് അനുസൃതമായുള്ള മെറ്റായുടെ നാലാമത്തെ പ്രതിമാസ റിപ്പോര്ട്ടാണ് പ്രസിദ്ധീകരിച്ചതെന്നും വക്താവ് കൂട്ടിച്ചേര്ത്തു.